OpenLLM-France/wikimedia huggingface dataset:
# Amauri de Nantes

Amauri (Amaury) fou un comte franc de Nantes, d'origen incert. El 843 el rei bretó Nominoe, aliat a Lambert (després Lambert II de Nantes), va vèncer a les tropes franques a Messac. El comte Renald d'Herbauges va morir en la batalla i Lambert va poder ocupar Nantes. El 844 el comte Bernat II de Poitou i Hervé d'Herbauges foren derrotats i mort per Lambert, ara Lambert II de Nantes; no obstant va perdre el comtat de Nantes a mans del normands, abans aliats, dirigits per Hastein, que van saquejar Nantes i van matar el bisbe.
El 845 els bretons van fer una ofensiva, van vèncer els francs a Ballon, i van ocupar Roazhon (Rennes), Naoned (Nantes) i Gwened (Vannes), tot el territori de l'antiga Marca Bretona, i en les seves incursions arribaria fins i tot a l'Anjou (França) i el Vendôme. Lambert II de Nantes li donava suport però després d'ocupar Nantes i Angers, a finals del 845 es va sotmetre al rei Carles el Calb que li va reconèixer els comtats (Comtat d'Anjou i comtat de Nantes). Carles va haver de reconèixer tanmateix (maig del 846) l'autoritat de Nominoe sobre tota la Bretanya que esdevenia regne independent i no hauria de pagar més tributs al rei de França.
Aquesta pau sembla que va permetre al rei Carles el Calb disposar lliurement del comtat de Nantes i probablement de l'Anjou (que no estaven dins els dominis de Nominoe), dels quals Lambert II fou desposseït el mes d'agost del 846 rebent a canvi l'abadia laica de Saint-Colombe de Sens. Carles va cedir el comtat de Nantes i potser el d'Anjou a un dels seus fidels Amaury, que va governar tres anys (846-849). Sembla que no va tenir bones relacions amb Nominoe, que el 849 es va apoderar d'Angers i terres veïnes. El 849 Carles el Calb va haver de tornar a cridar a Lambert II per posar-lo al front dels comtats de Nantes, de Rennes i els territoris al sud del Loira (segurament amb l'Anjou); Lambert II (amb el suport del seu germà Warnar) no va tardar a trair al rei i retornar a l'aliança amb Nominoe. A causa de la defecció de Lambert II de Nantes, Nominoe va envair llavors Nantes i Rennes el 850 en ajut de Lambert, i junts va llençar incursions "amb inenarrable fúria" contra el Bessin i el comtat del Maine. L'estiu del 850 Carles el Calb es va dirigir a Rennes però va evitar la lluita en camp obert; va establir guarnicions a la ciutat de Rennes i de Nantes i va nomenar com a comte de Rennes i Vannes a Amaury; però quan va abandonar la zona Lambert i Nominoe van derrotar les guarnicions de les dues ciutats i les van recuperar (15 d'agost de 850); Amauri fou fer presoner i les fortificacions foren desmantellades per evitar la tornada dels francs.

## Referències

* ↑ Annales Bertiniani
* ↑ Chronicon Fontanellense
* ↑ Julia Smith, Province and Empire: Brittany and the Carolingians, Cambridge University Press: 1992

## Bibliografia

* André Chédeville & Hubert Guillotel La Bretagne des saints et des rois Ve-Xe siècle, Éditions Ouest France (1984) ISBN 2858826137
* Noël-Yves Tonnerre Naissance de la Bretagne Presses de l'Université d'Angers (1994) ISBN 2903075581
# Arquimbald VIII de Borbó

Arquimbald VIII de Borbó, anomenat "el Gran", (- 21 de juliol de 1242) va ser senyor de Borbó. Era fill de Guiu II de Dampierre i Matilde I de Borbó.
Va succeir al seu pare, que va morir el 1216, a la senyoria de Borbó. També va rebre de part del rei Felip II la guàrdia d'Alvèrnia ("Conestable" a partir del 1223), una nova província integrada al domini reial i confiscada al comte Guiu II al 1213.
Es va casar amb primeres núpcies amb Alix o Guigona de Forez, filla de Guigó III de Forez, comte de Forez. Posteriorment la va repudiar.
Posteriorment es va tornar a casar amb Beatriu de Montluçon, filla d'Arquimbald de Montluçon. Van tenir diferents fills:
* Beatriu de Borbó, casada amb Berald VIII de Mercœur, senyor de Mercœur
* Arquimbald IX de Borbó, senyor de Borbó i comte de Nevers, d'Auxerre i de Tonnerre
* Maria de Borbó-Dampierre, casada amb Joan I de Dreux, comte de Dreux
Arquimbald VIII va morir en la batalla de Taillebourg.

## Bibliografia

* (anglès) Theodore Evergates, The Aristocracy in the County of Champagne, 1100-1300, (University of Pennsylvania Press, 2007)
* (anglès) Jochen Schenk, Templar Families: Landowning Families and the Order of the Temple in France, c. 1120–1307, (Cambridge University Press, 2012), 201.
# Escandiofluoroeckermannita

L'escandiofluoroeckermannita és un mineral de la classe dels silicats que pertany al supergrup dels amfíbols.

## Característiques

L'escandiofluoroeckermannita és un silicat de fórmula química NaNa₂(Mg₄Sc)(Si₈O₂₂)F₂. Va ser aprovada com a espècie vàlida per l'Associació Mineralògica Internacional en el mes de juny de l'any 2024. Va ser publicada a la revista xinesa Chinese Journal of Geology per Haidong She et al. en el mes de setembre de 2024 amb el títol Oboniobite and Scandio-fluoro-eckermannite, two new minerals in the Bayan Obo deposit, Inner Mongolia. Cristal·litza en el sistema monoclínic.
Les mostres que van servir per a determinar l'espècie, el que es coneix com a material tipus, es troben conservades a les col·leccions del Museu de Geologia de l'Institut de Geologia i Geofísica de l'Acadèmia Xinesa de Ciències, a Pequín (República Popular de la Xina) amb els número de catàleg BY111 i M8238, i al Museu Geològic de la Xina, també a Pequín, amb el número de catàleg: GMCTM2024002.
Segons la classificació de Nickel-Strunz pertany a «09.DE - Inosilicats amb 2 cadenes dobles periòdiques, Si₄O₁₁; clinoamfíbols».

## Formació i jaciments

Va ser descoberta al dipòsit de Bayan Obo, al marge nord del crató de la Xina del Nord, a Mongòlia Interior (República Popular de la Xina), sent aquest indret l'únic de tot el planeta on ha estat descrita aquesta espècie mineral.

## Referències

* ↑ «Scandio-fluoro-eckermannite» (en anglès). Mindat. [Consulta: 18 agost 2024].
* 1 2 3 Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 80». European Journal of Mineralogy, 36, 4, 15-08-2024, pàg. 599–604. DOI: https://doi.org/10.5194/ejm-36-599-2024 [Consulta: 18 agost 2024].
* ↑ Haidong She; Shuangliang Liu, Hongrui Fan, Xiangping Gu, Xiaochun Li, Kuifeng Yang, Qiwei Wang «Oboniobite and Scandio-fluoro-eckermannite, two new minerals in the Bayan Obo deposit, Inner Mongolia». Chinese Journal of Geology, 59, 5, 2024, pàg. 1466 - 1469. DOI: https://doi.org/10.12017/dzkx.2024.101 [Consulta: 19 novembre 2024].
* ↑ «Strunz-mindat (2024) Classification - Inosilicates with 2-periodic double chains, Si4O11; Clinoamphiboles». Mindat. [Consulta: 18 agost 2024].
# Cementiri americà de les Ardenes

El Cementiri americà de les Ardenes (en anglès Ardennes American Cemetery) a Neuville-en-Condroz, un nucli de Neupré (Bèlgica), és un dels catorze cementiris americans construïts fora del territori federal després de la fi de la Segona Guerra Mundial.
El siti funeral d'un 36,5 hectàrees va acollir les despulles de 5.328 soldats, del qual la major part va morir en la batalla de les Ardenes. Un primer cementiri provisional va crear-se al 8 de febrer de 1945, per a l'endemà de l'alliberament de l'ocupació alemanya. L'estat belga va cedir el terra a perpetuïtat als Estats Units d'Amèrica.
Un mausoleu dissenyat pels arquitectes Reinhard, Hofmeister & Walquist i el paisatgista Richard K. Webel va construir-se a l'encreuament de les dues avingudes centrals. A la façana meridional hi ha un baix relleu amb l'àguila americà acompanyat de tres figures al·legòriques que representen la Justícia, la Llibertat i la Veritat. Les parets interiors meridional, oriental i occidental són decorades de mapes que il·lustren les batalles de les Ardenes, de la Renània, l'operació Overlord, el desembarcament de Normandia i de la Costa Blava.
Amb el Cementiri americà d'Henri-Chapelle són els dos cementiris més importants dedicats als soldats americans morts a la Segona Guerra Mundial de Bèlgica.

## Visites

El monument és obert tots els dies de les 9 del matí fins a les 5 del vespre, excepte el 25 de desembre i l'1 de gener. Sempre hi ha un encarregat que pot donar informacions i acompanyar familiars als sepulcres.

## Referències

* ↑ «Ardennes American Cemetery and Memorial». Arxivat de l'original el 2009-08-13. [Consulta: 2 novembre 2009].
* ↑ «Ardennes American Cemetery». American Battle Monuments Commission.
# Acroneuria evoluta

Acroneuria evoluta és una espècie d'insecte plecòpter pertanyent a la família dels pèrlids.

## Descripció

* Cap més ample que el protòrax i amb dues antenes llargues.
* Les ales de les femelles fan entre 35 i 37 mm de llargària (amb una envergadura alar de 60-64 mm), mentre que les de les mascles fan 25-28 i llur envergadura alar és de 42-48.
* Les mandíbules dels adults estan insuficientment desenvolupades.
* Els ocels formen gairebé un triangle equilàter i es troben més a prop entre si que dels ulls.
* Pronot quadrangular, més ample que llarg, el qual s'estreny cap enrere.
* L'abdomen presenta 10 segments i està cobert de pèls curts. A més, en la superfície ventral dels segments 9 i 10 hi ha dues àrees d'espines curtes.
* El penis s'estén des de l'extrem de l'abdomen.
* Els cercs tenen 19 segments.

## Distribució geogràfica

Es troba als Estats Units: Alabama, Carolina del Nord, Arkansas, Florida, Geòrgia, Illinois, Indiana, Kansas, Louisiana, Missouri, Mississipi, Ohio, Oklahoma, Pennsilvània, Tennessee i Texas.

## Referències

* ↑ Klapálek, 1909. Bull. Int. Acad. Sci. Bohême (Sci. Math. Nat.) 14:234-247.
* ↑ Catalogue of Life (anglès)
* ↑ Clark, Robert L. «The External Morphology of Acroneuria evoluta (Krapálek)» (en anglès). The Ohio Journal of Science, 1934.
* ↑ Basinwide Assessment Report White Oak River Basin Arxivat 2011-09-15 a Wayback Machine. (anglès)
* ↑ Illinois Natural History Survey (anglès)
* ↑ Stoneflies of the United States - Stoneflies of Kansas (anglès)
* ↑ The Stoneflies (Plecoptera) of Louisiana (anglès)
* ↑ Stoneflies of the United States - Stoneflies of Pennsylvania (anglès)
* ↑ The Aquatic Invertebrates of Texas Arxivat 2016-03-04 a Wayback Machine. (anglès)
* ↑ Perlidae Species Listing (anglès)

## Bibliografia

* Baumann, R.W.. «Plecoptera». A: S.P. Parker. Synopsis and classification of living organisms. volum 2. Nova York: McGraw-Hill, 1982, p. 389-393. ISBN 0-07-079031-0.
* DeWalt & Grubbs, 2011. Illiesia 7(3):35.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:307, 310.
* Stark & Brown, 1991. Aquatic Insects 13(1):30.
* Zwick, P., 1973. Insecta: Plecoptera. Phylogenetisches System und Katalog. Das Tierreich 94. Walter de Gruyter and Co., Berlín. 465 pp.
* Zwick, Peter «Phylogenetic System and Zoogeography of the Plecoptera» (en anglès). Annual Review of Entomology, 45, 1, 1-2000, pàg. 709–746. DOI: 10.1146/annurev.ento.45.1.709. ISSN: 0066-4170.
# José Luis Baroja Galán

José Luis Baroja (Vitòria, 21 de maig de 1970) és un exfutbolista basc, que jugava com a migcampista. És fill del també futbolista José Luis Baroja Izquierdo.

## Trajectòria

Després de passar pels juvenils de l'Aurrerá de Vitoria i l'Athletic Club, a la 89/90 recala al Gernika CF, de Tercera Divisió. A l'any següent jugaria amb la UD Melilla, ja a Segona B, categoria on també militaria amb la SD Lemona i el Recreativo de Huelva.
L'estiu de 1994 fitxa pel Rayo Vallecano. Eixe any el conjunt madrileny aconsegueix l'ascens a la màxima categoria, a la qual Baroja formà part de l'equip titular del Rayo, i hi jugaria 33 partits i marcaria dos gols. La temporada 96/97 s'hi incorporaria al CP Mérida i a l'any següent, a l'Albacete Balompié.
La temporada 98/99 recala a l'Hèrcules CF, amb qui jugaria tant en Segona com a Segona B. Després de sortir de l'equip herculà, el 2002, Baroja ha militat en diferents equips de la Tercera valenciana, com el Benidorm CD, Torrellano CF, Novelda CF o Jove Espanyol.

## Referències

* 1 2 3 4 5 6 Fitxa del jugador
* ↑ http://hemeroteca.mundodeportivo.com/preview/2002/05/21/pagina-38/1298002/pdf.html
* ↑ «Rayo Vallecano, 1995-96». bdfutbol.com. [Consulta: 19 novembre 2011].
* ↑ «El Hércules ofrece la renovación a Varela, Baroja y Nacho Zaragoza» (en castellà). diariocriticocv.com. [Consulta: 19 novembre 2011].

## Enllaços externs

* Fitxa a Ceroacero
# Peter Lim

Peter Lim Eng Hock (xinès tradicional: 林榮福, pinyin: Lín Róngfú, Peh-oe-ji: Lîm Êng-hok; Singapur, 1953) és un empresari i inversionista singapurés. En 2010 la revista Forbes el situava com la huitena persona més rica d'eixe país, i la 655 de tot el món. A mitjans de la dècada de 2010 es calculava la seua fortuna en 2400 milions de dòlars.
Propietari de l'empresa Meriton Holdings Limited, és el màxim accionista del València CF amb un 70,4% de les accions del club.

## Biografia

Fill d'un venedor de peix, va estudiar al Raffles Institution i es va llicenciar en comptabilitat a l'University of Western Australia. Durant la seua etapa com estudiant va destacar per la seua timidesa i va treballar com a taxista, cuiner i cambrer.
Va treballar com agent de borsa amb gran èxit. En 1996 va invertir 10 milions de dòlars en l'empresa Wilmar International, especialista en el mercat de l'oli de palma, obtenint més de 600 milions de beneficis. Posteriorment va invertir en l'empresa de moda FJ Benjamin i en Thomson Medical Centre Limited, També té inversions en "Vantage Bay", un complex immobiliari de luxe ubicat en la costa de Singapur i valorada en més de 3000 milions de dòlars, sent gestionada per la seua empresa Rowsley.

## Referències

* ↑ Singapore's 40 Richest (2010): #8 Peter Lim
* ↑ The World's Billionaires (2010): #655 Peter Lim
* ↑ Peter Lim - Profile (Forbes)
* ↑ «Billionaire Peter Lim joins Asian owners of football clubs». The Straits Times, 18-05-2014 [Consulta: 24 novembre 2014]. Arxivat 11 de desembre 2014 a Wayback Machine. «Còpia arxivada». Arxivat de l'original el 2014-12-11. [Consulta: 9 gener 2015].
* ↑ Lee Su Shyan «$420,000 for ST pocket money fund». Straits Times, 29-07-2010 [Consulta: 6 juny 2014]. Arxivat 23 de juliol 2011 a Wayback Machine.
* ↑ «Peter Lim, No.7». Forbes magazine, 2007. [Consulta: 11 octubre 2010].
* ↑ Las venturas y desventuras de Peter Lim
# Matlama FC

El Matlama Football Club és un club de futbol de la ciutat de Maseru, a Lesotho.

## Palmarès

* Lliga de Lesotho de futbol:
       1969 (no oficial), 1974, 1977, 1978, 1982, 1986, 1988, 1992, 2003, 2010, 2019, 2022
* Copa de Lesotho de futbol:
       1976, 1979, 1980, 1987, 1992, 1994

## Referències

* ↑ Perfil del club – soccerway.com
* ↑ «Lesotho - List of Champions». RSSSF.
* ↑ «Lesotho - List of Cup Winners». RSSSF.
# Meccano Ltd.

Meccano Ltd va ser una empresa britànica de joguines i maquetes de tren fundada el 1908 per Frank Hornby a Anglaterra per a fabricar i distribuir el Meccano i altres joguines d'aquest tipus.

## Història

El 1901, Frank Hornby, un empleat de Liverpool, Anglaterra, va inventar una nova joguina de construcció que va anomenar "Mechanics Made Easy", que aviat es va conèixer com el Meccano.
Per fabricar i distribuir el "Meccano", Frank va necessitar recaptar capital per invertir a la fàbrica, i això va donar lloc a la creació de Meccano Ltd. el 1908, amb Frank Hornby com a únic propietari. Es va adquirir una fàbrica a West Derby Road a Liverpool i l'empresa va començar a produir equips Meccano per a la venda al Regne Unit.
Durant les dècades de 1920 i 1930, Meccano Ltd es va convertir en el fabricant de joguines més gran del Regne Unit i va produir tres de les línies de joguines més populars del segle XX : Meccano, Hornby Trains i Dinky Toys.
Uns problemes financers van afectar l'empresa a principis dels anys 60, i Meccano Ltd va ser comprada per Lines Bros Ltd el 1964.

## Referències

* 1 2 3 Dalefield, Wes. «History of Meccano». Meccano Erector Page. dalefield.com. [Consulta: 7 juliol 2015].
* ↑ Jost, Graham. «A Brief History of English Meccano 1901 - 1981». internationalmeccanomen.org.uk, 01-03-1999. Arxivat de l'original el 2015-07-09. [Consulta: 7 juliol 2015].
* ↑ Esplen, Alan. «Alan's Meccano Pages». btinternet.com, 01-06-2011. Arxivat de l'original el 2011-06-29. [Consulta: 7 juliol 2015].
* ↑ «Frank Hornby (1863-1936): Inventor of the world's most famous toy». Museum of Liverpool. liverpoolmuseums.org.uk. [Consulta: 7 juliol 2015].

## Enllaços externs

* Associació Canadenca de Modelatge per a Meccano & Allied (anglès)
* Una història cronològica de Meccano (anglès)
# Melisa Rodríguez Hernández

Melisa Rodríguez Hernández (Londres, 9 de juliol de 1986) és una política i arquitecta canària; cap de llista del partit polític Ciutadans-Partit de la Ciutadania (C 's) al Congrés dels Diputats per la circumscripció de Santa Cruz de Tenerife, en les eleccions generals del 20 de desembre del 2015.
En les eleccions al Parlament de Canàries de 2015, va ser la candidata a la presidència del Govern de Canàries pel seu partit obtenint més de 54.000 vots, sense aconseguir representació parlamentària.
Està vinculada a Ciutadans des de la constitució de l'agrupació de Tenerife en 2014, de la qual va ser coordinadora territorial.
Des d'agost de 2015 forma part de l'executiva nacional de Ciutadans.

## Biografia

Encara que va néixer a Londres, Melisa té els seus orígens a Tijarafe, a l'illa canària de La Palma. És llicenciada en Arquitectura per la Universitat Politècnica de Catalunya i, a més, posseeix un màster en Energies Renovables per la Universitat Europea de Canàries.
Després de treballar en diversos estudis d'arquitectura -entre altres, Studio Mumbai a Bombai, l'Índia-, va crear la marca de joieria contemporània anomenada Lepa Punca. Ha viscut a diferents països com Eslovènia, l'Índia o Cap Verd, i parla català, anglès i portuguès.

## Referències

* ↑ Web del Congrés dels Diputats. Diputats en actiu. XII legislatura. Fitxa (en castellà, consultat 4 d'abril de 2017)
* 1 2 «La Vanguardia. Melisa Rodríguez Hernández. Diverses dates (en castellà, consultat 4 d'abril de 2017)». Arxivat de l'original el 2017-04-05. [Consulta: 4 abril 2017].
* ↑ La Vanguardia. Rivera promou Arrimadas com a portaveu estatal de Ciutadans. 23 de gener de 2017 (consultat 4 d'abril de 2017)
* ↑ Diari electrònic El Español. Melisa Rodríguez, la diputada britànica de Ciutadans que va arribar a la política per un sol vot. Va néixer a Londres, però és canària. 20 de març de 2016 (en castellà; consultat 4 d'abril de 2017)
* ↑ El Economista.es. Les quatre 'it girls' d'Albert Rivera que marquen tendència en Ciutadans. 15 de maig de 2015 (en castellà; consultat 4 d'abril de 2017)
# Mosby's Dictionary of Medicine, Nursing & Health Professions

El Mosby's Dictionary of Medicine, Nursing & Health Professions (Diccionari de Medicina, Infermeria i Professions Sanitàries de Mosby) és un diccionari de temes relacionats amb la salut. La seva darrera edició, la 8a edició, publicada l'any 2009, conté 2240 pàgines i 2400 il·lustracions en color. Inclou algunes definicions enciclopèdiques i 12 apèndixs. Les versions anteriors es diuen Mosby's Medical, Nursing & Allied Health Dictionary.
La seva darrera edició, l'11a edició, publicada l'any 2022, conté més de 56.000 definicions autoritzades juntament amb 2.450 il·lustracions en color. També inclou algunes definicions enciclopèdiques i 12 apèndixs que contenen informació de referència.

## Edició de butxaca

Existeix també una edició de butxaca per al gran públic, amb el títol: Mosby's Pocket Dictionary of Medicine, Nursing, & Allied Health.

## Referències

* 1 2 «Mosby's Dictionary of Medicine, Nursing & Health Professions - Pageburst E-Book on VitalSource, 8th Edition». Elsevier. [Consulta: 31 octubre 2014].
* ↑ Anderson. Mosby's Medical, Nursing & Allied Health Dictionary. 6th UK. St. Louis, Missouri, USA: Mosby, 2002. ISBN 0-7234-3225-2.
* ↑ «Mosby's dictionary of medicine, nursing, & health professions (Book, 2022) [WorldCat.org]». WorldCat.org. [Consulta: 5 maig 2022].
* ↑ «Mosby's Pocket Dictionary of Medicine, Nursing & Health Professions. (eBook, 2016) [WorldCat.org]». WorldCat.org. [Consulta: 5 maig 2022].
# Nemata Majeks-Walker

Netma Mejeks-Walker va néixer el 1946 a Freetown (Sierra Leone) i va ser una defensora dels drets de les dones sierraleonesa.

## Trajectòria

Va ser filla única i la seva mare va morir quan ella tenia cinc anys. Va ser criada per la seva besàvia i altres membres de la seva família. Va anar a l'escola a la Methodist grils School , a la Mugburka esco. A de secundària "Secondary School for Girls de Mathora" i a la "Annie Walsh memorial School de Freetown".
El govern li va donar una beca per la llicenciatura en Llengua i literatura anglesa en el 1972. Es va formar per ser professora i va obtenir un diploma de postgrau d'educació l'any 1973. Va ser mestra en anglès com a segon idioma a la Universitat d'Illinois a Urbana-Champaign en el 1975.
Després ella va tornar a on va néixer, Freetown, on va fer conferència a la Fourah Bay College en l'AWMS, accedint com a directora del departament d'anglès l'any 1981, abans de treballar com a agent de desenvolupament del currículum per anglès en l'Institut d'educació de Freetown.
L'any 1983, va aconseguir una beca de la Commonwealth per realitzar un doctorat en educació a distància a la Universitat de Surrey, en Guildford, Anglaterra. Va obtenir el seu doctorat en el 1986 i va treballar com a oficial d'educació a Londres fins a principis de la dècada 1990. Des de 1999 Majeks-Walker ha sigut consultora i facilitadora amb l'experiència laboral de gènere i política.

## Activitats

L'any 2001, Majeks-Walker va fundar el Grup Sierra Leone 50/50, que se centra en la igualtat de les dones.
El juliol de 2013, Majeks-Walker va ser ponent al World Justice Forum IV a La Haia, Països Baixos.
El 2015, la BBC la va nomenar una de les seves 100 dones.
El gener de 2017, Majeks-Walker va ser nomenat president del consell d'administració del complex hospitalari docent per membres del parlament de Sierra Leone del Comitè de Nomenaments i Servei Públic.

## Referències

* ↑ «Nemata Majeks-Walker», 07-12-2009. [Consulta: 5 novembre 2017].
* ↑ «Nemata Majeks-Walker», 07-12-2009. [Consulta: 5 novembre 2017].
* ↑ «Nemata Majeks-Walker», 07-12-2009. [Consulta: 5 novembre 2017].
* ↑ «Nemata Majeks-Walker», 07-12-2009. [Consulta: 5 novembre 2017].
* ↑ «Parliament approves Dr. Nemata Majeks- Walker, 4 others». Arxivat de l'original el 9 de maig 2019. [Consulta: 5 novembre 2017].
* ↑ «The 50/50 Group's own Dr. Mrs. Nemata Majeks-Walker high-fived as one of the 2015 BBC Inspirational Women in the World. - 50/50 Group of Sierra Leone», 14-04-2017. [Consulta: 5 novembre 2017].
* ↑ «World Justice Forum IV Speaker: Nemata Majeks-Walker». [Consulta: 5 novembre 2017].
* ↑ «The 50/50 Group's own Dr. Mrs. Nemata Majeks-Walker high-fived as one of the 2015 BBC Inspirational Women in the World. - 50/50 Group of Sierra Leone», 14-04-2017. [Consulta: 5 novembre 2017].
* ↑ «Parliament approves Dr. Nemata Majeks- Walker, 4 others». Arxivat de l'original el 9 de maig 2019. [Consulta: 5 novembre 2017].
# Night Spot

Night Spot és una pel·lícula de comèdia estatunidenca de 1938 dirigida per Christy Cabanne i escrita per Lionel Houser. La pel·lícula és protagonitzada per Harry Parke, Allan Lane i Gordon Jones. Es va estrenar el 25 de febrer de 1938 per RKO Pictures.

## Argument

Marge Dexter està avorrida de la seva carrera i vol cantar, així que va a una entrevista al Royal Beach Club propietat del gàngster Marty Davis, aconsegueix la feina, però hi ha dos policies que treballen encoberts com a membres de la banda.

## Repartiment

* Harry Parke com Gashouse
* Allan Lane com Pete Cooper
* Gordon Jones com Riley
* Joan Woodbury com Marge Dexter
* Lee Patrick com Flo Bradley
* Bradley Page com Marty Davis
* Jack Carson com Shallen
* Frank M. Thomas com cap de cambrers
* Joseph Crehan com Inspector Wayland
* Cecil Kellaway com Willard Lorryweather
* Rollo Lloyd com Vail

## Referències

* ↑ «Night Spot (1938) - Overview - TCM.com». Turner Classic Movies. [Consulta: 13 setembre 2014].
* ↑ «Night Spot Trailer, Reviews and Schedule for Night Spot - TVGuide.com». TV Guide. Arxivat de l'original el 12 d’octubre 2014. [Consulta: 13 setembre 2014].